Video: Blink toekoms wink vir AkademiaVan die studente wat in April 2017 van Akademia se eerste grade ontvang het. (Foto: Jhua-nine Wyrley-Brich/Forumnuus.) Akademia gaan in 2021 met ŉ kampusmodel vir heeltydse studie in Centurion, suid van Pretoria begin, waar hy nege grade in verskeie studierigtings gaan aanbied. Dit is ŉ groot aanvulling tot die reeds suksesvolle na-uurse model wat van gevorderde tegnologie gebruik maak om klasse in sentrums in Suid-Afrika en Windhoek, Namibië, aan te bied. “Daar is ŉ reusebehoefte by, veral skoolverlaters, vir ŉ heeltydse, veilige en vriendelike kampusmodel waar daar kontak is met dosente, waar waardes oorgedra word en ŉ studentelewe deel van die vorming van ŉ student uitmaak,” sê Marthinus Visser, besturende direkteur van Akademia. Daarom word daar Vrydag meer oor hierdie opwindende fase van die private Afrikaanse hoëronderwysinstelling aangekondig. Die sluier word hier ook gelig oor die instelling se verder toekomsplanne, insluitende tientalle nuwe grade en ŉ groot kampus wat vir sowat 5 000 voltydse en 10 000 na-uurse studente gebou gaan word. Volg die regstreekse uitsending van die mediakonferensie oor Akademia se nuwe kampus hier: Mediakonferensie oor die Akademia-kampus Planne word onthul oor die nuwe Akademia-kampus. Posted by Akademia on Friday, June 5, 2020